Aktîvîte taxa Şêqmeqsûdî ya herêma Şiqeyîfî de salona Efrînî de ameye kerdene û zaf kesî tewrê ci bîyî.
Salone bi fotografanê Rayber Abdullah Ocalanî û Zerdeştî ameyî pirrkerdene.Rayberê dînî yê êzidîyan Dahîn Berekatî aktîvîteya fîrzkerdişî de qisey kerd û roşanê pêro êzidyîyan fîraz kerd. Berekatî vat: ''Têkilîya nameyê Xisir û Îlyasî ya bi xozayî esta. Xidir yena manaya axpîna bibereketî û Îlyas zî yeno manaya dara wişke.''
Endamê Keyeyê Êzidîyan Laleş Êzidîyî zî ard ziwan ke ê do caardişê rîtuelanê bawerîya xo dewam bikerê. Îdarekaranê Meclîsê Komelê Êzidîyan ra Şeyh Alî El Hasanî zî waşt ke no roşan aramîye bîyaro Sûrîye. Qiseykerdişan ra dima êzidîyan rîtuelê xo yê dînîyî ardî ca û werdo taybet ê bi nameyê 'Bêxwîn' vila kerd. Fîrazkerdiş bi goştarîkerdişê muzîkî qedîya.
